CELEX: 62019CA0378
Language: el
Date: 2020-06-11 00:00:00
Title: Υπόθεση C-378/19: Απόφαση του Δικαστηρίου (πέμπτο τμήμα) της 11ης Ιουνίου 2020 [αίτηση του Ústavný súd Slovenskej republiky (Σλοβακία) για την έκδοση προδικαστικής αποφάσεως] — διαδικασία που κίνησε ο Prezident Slovenskej republiky (Προδικαστική παραπομπή – Εσωτερική αγορά ηλεκτρικής ενέργειας – Οδηγία 2009/72/ΕΚ – Άρθρο 35, παράγραφοι 4 και 5 – Ανεξαρτησία των ρυθμιστικών αρχών – Εθνική νομοθεσία που μεταθέτει την εξουσία διορισμού του προέδρου της εθνικής ρυθμιστικής αρχής από τον αρχηγό του κράτους στην κυβέρνηση – Συμμετοχή εθνικών υπουργείων στις διαδικασίες καθορισμού των τιμών)

17.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/18
            
         
      Απόφαση του Δικαστηρίου (πέμπτο τμήμα) της 11ης Ιουνίου 2020 [αίτηση του Ústavný súd Slovenskej republiky (Σλοβακία) για την έκδοση προδικαστικής αποφάσεως] — διαδικασία που κίνησε ο Prezident Slovenskej republiky
      (Υπόθεση C-378/19) (1)
      
      (Προδικαστική παραπομπή - Εσωτερική αγορά ηλεκτρικής ενέργειας - Οδηγία 2009/72/ΕΚ - Άρθρο 35, παράγραφοι 4 και 5 - Ανεξαρτησία των ρυθμιστικών αρχών - Εθνική νομοθεσία που μεταθέτει την εξουσία διορισμού του προέδρου της εθνικής ρυθμιστικής αρχής από τον αρχηγό του κράτους στην κυβέρνηση - Συμμετοχή εθνικών υπουργείων στις διαδικασίες καθορισμού των τιμών)
      (2020/C 271/25)
      Γλώσσα διαδικασίας: η σλοβακική
      
         Αιτούν δικαστήριο
      
      Ústavný súd Slovenskej republiky
      
         Διάδικοι στην υπόθεση της κύριας δίκης
      
      Prezident Slovenskej republiky
      
         παρισταμένων των: Národná rada Slovenskej republiky, Vláda Slovenskej republiky
      
         Διατακτικό
      
      
                  1)
               
               
                  Το άρθρο 35, παράγραφοι 4 και 5, της οδηγίας 2009/72/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ, έχει την έννοια ότι δεν αντιτίθεται σε νομοθεσία κράτους μέλους σύμφωνα με την οποία η κυβέρνηση του κράτους αυτού είναι αρμόδια για τον διορισμό και την παύση του προέδρου της εθνικής ρυθμιστικής αρχής, εφόσον τηρούνται όλες οι απαιτήσεις τις οποίες προβλέπουν οι ως άνω διατάξεις, πράγμα που εναπόκειται στο αιτούν δικαστήριο να εξακριβώσει.
               
            
                  2)
               
               
                  Το άρθρο 35, παράγραφοι 4 και 5, της οδηγίας 2009/72 έχει την έννοια ότι δεν αντιτίθεται σε εθνική νομοθεσία κράτους μέλους η οποία, προς διασφάλιση της προστασίας του δημόσιου συμφέροντος, προβλέπει τη συμμετοχή εκπροσώπων υπουργείων του κράτους αυτού σε ορισμένες διαδικασίες ενώπιον της εθνικής ρυθμιστικής αρχής, σχετικές με τον καθορισμό τιμών, εφόσον δεν θίγεται η ανεξαρτησία λήψεως αποφάσεως εκ μέρους της εν λόγω αρχής, πράγμα που εναπόκειται στο αιτούν δικαστήριο να εξακριβώσει.
               
            
         (1)  ΕΕ C 238 της 15.07.2019.